रिलायंस AGM में बोले मुकेश अंबानी- सितंबर से Jio फाइबर सर्विस पूरे भारत में लॉन्च की जाएगी  
रिलायंस इंडस्ट्री लिमिटेड की 42वीं वार्षिक आम सभा 
5 सितंबर को पूरे भारत में जियो फाइबर होगा लॉन्च
जियो फाइबर की कीमत 700 रुपये से शुरू होगी
रिलायंस समूह (Reliance Group) के अध्यक्ष मुकेश अंबानी (Mukesh Ambani) ने देशभर के लिए इंटरनेट ऑफ थिंग्स, घरों और कारोबारों के लिए ब्रॉडबैंड और लघु उद्यमों के लिए ब्रॉडबैंड सेवा की घोषणा की. उन्होंने कहा, "रिलायंस जियो में निवेश का चक्र पूरा हो चुका है..." रिलायंस इंडस्ट्रीज़ लिमिटेड के चेयरमैन मुकेश अंबानी ने समूह की 42वीं वार्षिक आम सभा में घोषणा की, "5 सितंबर से जियो फाइबर (Jio Fiber) सर्विस को पूरे भारत में कमर्शियली लॉन्च किया जाएगा... जियो फाइबर के टैरिफ प्लान 700 रुपये प्रतिमाह से शुरू होंगे..."
मुकेश अंबानी ने कहा कि जियो फाइबर फिक्स्ड लाइन से देशभर में कहीं भी फोन कॉल करना आजीवन मुफ्त होगा. उन्होंने कहा कि देश में डिजिटल परिवर्तन को गति देने के लिए रिलायंस ने माइक्रोसॉफ्ट के साथ दीर्घकालिक गठबंधन किया है. इसके तहत देशभर में नए क्लाउड डाटा केंद्र खोले जाएंगे.